2017/2018 oʻquv yili uchun OTMga qabul qilish kvotalari tasdiqlandi

Prezidentning 5.05.2017 yildagi “2017/2018 oʻquv yilida Oʻzbekiston Respublikasining oliy ta’lim muassasalariga oʻqishga qabul qilish toʻgʻrisida”gi qarori qabul qilindi. Hujjat matni OʻzAda keltiriladi.
Joriy oʻquv yiliga nisbatan kelasi oʻquv yili uchun quyidagi kvotalar oʻrnatildi:
2016/2017 oʻquv yili
2017/2018 oʻquv yili
Bakalavrlar – 57 907 nafar
Bakalavrlar – 66 316 nafar
Grant – 19 120
Kontrakt – 38 787
Grant – 18 194
Kontrakt – 48 122
Magistrlar – 5 000 nafar
Magistrlar – 5 000 nafar
Grant – 1 548
Kontrakt – 3 452
Grant – 1 556
Kontrakt – 3 444
Shuningdek, maхsus sirtqi boʻlimlarga qabul qilish oʻrnatildi:
Shu yerda qayd qilamizki, Toshkent tibbiyot akademiyasining Urganch filialiga talabalar qabul qilish tiklanmoqda (Prezidentning 26.05.2016 yildagi PQ-2534-son qarori bilan toʻхtatilgandi).
Bu muhim! Kelayotgan oʻquv yilida OTMda toʻlov-kontrakt pulining oshirilgan stavkasi boʻyicha qoʻshimcha qabulni amalga oshirish joriy etiladi. Bu holatda kvota miqdori OTMning mavjud imkoniyatlari va ta’lim yoʻnalishlaridan kelib chiqib Davlat komissiyasi (tarkibi qaror bilan tasdiqlangan) tomonidan belgilanadi. Toʻlov-kontrakt pulining oshirilgan stavkasi abituriyentlar toʻplagan ballarga qarab Davlat komissiyasi tomonidan differensiyalashgan tartibda belgilanadi.
Qoʻshimcha qabul oʻtish ballini toʻplay olmagan abituriyentlarga toʻplagan balliga muvofiq (68 balldan kam boʻlmagan) ketma-ketlik tartibi qat’iy saqlangan holda, ularning oshirilgan kontrakt pulini toʻlay olish imkoniyatidan kelib chiqib amalga oshiriladi.    
Mazkur hujjatning matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.     
Oleg Zamanov, Samir Latipov,
ekspertlarimiz.